KORTAJARENA IBAÑEZ (EH Bildu, 2019-10-24):
Eskerrak barrerako momentuak ere badiren.
Nik ere Urrutia jauna gustura hitz egingo nuke prestazioetaraz haratago doazen beste kontu batzuetaz eta sistemetaz, kontua da hori ez dugula, eta ez dut uste, orain momentuan daukaguna da dekretu hau, kontziliazioei inguruko dekretu berria. Eta daukaguna da, ez dut uste horren bueltan, web orrialde bat egitearen inguruak, egiteko asmo horrek, familia politiken abangoardian kokatzen gaituenik egia esan.
Eta nik balioan jarri nahiko nuke eta lehenengo txandan ahaztu egin zait etxeko langileen inguruan historikoki eszedentzien dekretuak eta kontziliazioen dekretuak ezarri duen muga hori edo diskriminazio hori dekretu honetan kendu izana. Uste dut balioan jartzeko kontu bat dela, Euskal Herria Bilduk hainbestetan erreklamatutako kontu bat da eta behingoz diskriminazio hori kendu da. Baina uste dut diskriminazioetaz hitz egitea ezin bestekoa dela, oso garrantzitsua dela hemen azpimarratzea diskriminazio handiena baldintza ekonomiko larrienak edo zaurgarritasun egoera larriena dutenek izango dutela, eta horiei aukera berdintasuna ez diela bermatzen dekretu berri honek.
Zeren zuk aipatzen zenituen zenbatekoen igoera horiek, % 30ekoak, hala da, guraso bakarreko familiak 24 hilabete arteko luzapena izango dute, hala da, baina nola eskatzen dira laguntza hauek, nola eskatzen dira, eta batez ere, hor daudelako, pobrezia eta desberdintasun sozialen inkestek adierazten dizkiguten datuak. Nola egiten zaio frente horrelako egoera bati, horrelako eszedentzia bati, aurretiko errentarik ez dagoenean.
Aukera berdintasun hori ez dago bermatua eta hori izugarrizko diskriminazioa da. Eta iruditzen zait aukera berdintasun hori bermatzen ez duen dekretu bat ez dela egokia, eta nik monografikoan adostutako horiek betetzea eta horiek betetzeko neurriak hartzea hor jartzen badut, da ez delako betetzen ari. Eta ez da betetzen ari justuki zuk aipatutako hurrengo puntu horretan, ez? Guk esaten genuen eta zuekin adostu genuen, Alderdi Sozialista, zuekin, Gobernuko kideekin, Elkarrekin Podemosekin eta Talde Popularraren abstentzioarekin adostu genuen Mugimendu Feministarekin plan berezitu bat egitea lau urtetarako.
Eta plan berezitu horretan gainera aztertuko genituela dekretu horren oinarrian dauden adabaki horiek soluzionatzeko neurriak, tartean unibertsaltasunarena, tartean titulartasuna, zenbatekoak eta ordaintzeko moduak. Eta zuek erabaki zenuten unilateralki hori ez betetzea, beste era batean egitea. Orduan, akordioak oso ondo daude eta ni sinestua nago eta askotan komentatu dugu eta horregatik jarri genuen balioan, bai monografikoa eta bai monografiko horretan akordioetarako egondako prestutasuna, akordioetarako esparru bat izan behar duela honek, baino akordioak daude betetzeko.
Eta zuek ekainean gai hau eztabaidatu genuenean espreski esan zeniguten ezetz, ez zenutela beteko, egingo zenutela zuek nahi duzuen moduan. Eta horrela zaila da adostasunetan aurrera egitea.
Eta ni, hemen berretsi egiten dut. Plan berezitu propio bat behar dugula gizarte erantzunkide bat ezarri nahi badugu eta sortu nahi baldin badugu, eta aurrera agin nahi badugu berdintasun kontuetan. Eta eredu horiek aldatu nahi baditugu plan berezitu bat behar dugula, diruz hornitua, beste gauza batzuk behar ditugun bezala. Noski, horretarako esaten nuen monografiko horretako elementu guztiak betetzea, ez bakarrik hori, besteak ere bai. Baino hau ere bai. Horregatik eskatzen genuen hori.
Eta horrek, ezinbestean burujabetasunaren inguruko eztabaida ere badakar. Eta horretan ados nago zurekin. Zeren guk hemen ez ditugu erregulatzen dekretu honekin baimenak, ez dugu gaitasunik. Estatuak ezartzen dizkigu baimen horiek. Eta gero, guk hemen diru-laguntza bitartez erregulatu behar ditugu gure eredu propio horiek. Eta horregatik eskatzen dugu berehalakoan gizarte segurantzaren inguruko eskumen guzti horiek gureganatzea, hori ere ezinbestekoa delako eredu propio hori eraiki ahal izateko.
Eta adostasunak bai, nik akordioak balioan jartzen ditut, baino akordio horiek betetzen ez direnean ba uste dut egiteko handia dagoela. Batez ere, hasieran esan dudanagatik, zuek ekarri zenutelako herri honetara familiak babesteko itun bat, zuek.